โดนเข็มคนไข้hivตำโดนตำก็บิบเลือดล้างเเผล​ แล้วกินยาต้านไป1เดือนตรวจเลือดผลเป็นลบ​จะมีโอกาสติดไหมคะ
สวัสดีค่ะ HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังการที่โดนเข็มตำมีความเสี่ยง ซึ่งควรได้รับยาต้านไวรัสภายใน 72 ชั่วโมงหลังเกิดเหตุการณ์และกินต่อเนื่องให้ครบ 1 เดือน หลังจากนั้นกลับไปเจาะเลือดติดตามอาการตามแพทย์นัดซึ่งถ้าได้กินยาต้านไวรัสหลังมีความเสี่ยงครบถ้วน ก็จะช่วยลดโอกาสการติดเชื้อลงไปได้มากกว่า 80% ถ้าที่ 1 เดือนให้ผลลบแล้ว โอกาสว่าจะเป็นลบก็สูงมาก แต่ในผู้ป่วยทุกราย แนะนำการกลับไปเจาะยืนยันที่ 3 เดือน ซึ่งเป็นช่วงระยะฟักเชื้อที่ยังมีโอกาสจะพบเจอเชื้อได้ค่ะ